टी-सीरीज़

सुपर कैसेट्स इंडस्ट्रीज प्राइवेट लिमिटेड (Super Cassettes Industries Private Limited ( In ENglish); SCIPL एससीआईपीएल), भारत की एक संगीत कम्पनी है। इसका संगीत बिल्ला टी-सीरीज़ (T-Series) है।"T-Series files a suit against YouTube"  सिफ़ी डॉट कॉम, इण्डिया एफएम, बुधवार, 14 नवम्बर 2007 यह फ़िल्म निर्माता एवं वितरक कम्पनी भी है। यह मुख्य रूप से बॉलीवुड संगीत और भारतीय पॉप संगीत के लिए जानी जाती है। 2014 तक, टी-सीरीज़ भारत की सबसे बड़ी संगीत कंपनी है, इसकी भारतीय संगीत व्यापार में 35% हिस्सेदारी है, इसके बाद सोनी म्यूजिक इंडिया और ज़ी म्यूजिक है। टी-सीरीज़ यूट्यूब पर 209 मिलियन से अधिक सब्सक्राइबर और 183 बिलियन व्यूज़ के साथ, मार्च 2022 तक सबसे अधिक देखे जाने वाले और सबसे अधिक सब्सक्राइब किए गए चैनल का मालिक है और इसका संचालन करता है। एक संगीत कम्पनी होने के अलावा टी-सीरीज़ को कुछ सफलता एक फ़िल्म निर्माता कम्पनी के तौर पर भी मिली है। मई २०२१ में टी सीरीज पर १५० बिलियन से अधिक व्यूज हो चुके हैं। यह दुनिया  का एकमात्र चैनल बन गया है जो सबसे अधिक बार देखा गया है साथ ही अब तक इसके यूट्यूब पर सब्सक्राइबर्स की संख्या १८.1 करोड़ हो चुकी है।

 इतिहास 
इसकी स्थापना गुलशन कुमार ने की"Super Cassettes Industries, Time Warner Music plan joint venture"  इण्डियन एक्सप्रेस, 20 मार्च 2000. और वर्तमान में भूषण कुमार इसका संचालन कर रहे हैं।टीसीरीज़  आधिकारिक जालस्थल फ़िल्म निर्माण का कार्य इसने वर्ष २००१ में फ़िल्म तुम बिन से आरम्भ किया॥"Introducing the sensational six debutantes of Tum Bin..."  स्क्रीन मैगजीन. इसके द्वारा जारी किया गया प्रथम गीत 1984 में लालू राम था जिसका संगीत रवीन्द्र जैन ने दिया था।1984 - Melody in the movies स्क्रीन मैगजीन

बाद में इसने २००९ तक टी-सीरीज़ ब्राण्ड के अधीन उपभोक्ता इलेक्ट्रॉनिक्स गूड्स और ऑडियो-वीडियो सिस्टम का निर्माण भी किया। इसके बाद में इसने मोबाइल फोन हैण्डसेट भी बाजार में उतारे।

 सन्दर्भ 

 बाहरी कड़ियाँ
 Super Cassettes Industries Limited (T Series), आधिकारिक जालस्थल 
 इण्टरनेट मूवी डेटाबेस पर सुपर कैसेट्स इंडस्ट्रीज लिमिटेड (टी-सीरीज़)
 टी-सीरीज़ बॉलीवुड हंगामा पर   

श्रेणी:फ़िल्म कंपनी